钦定古今图书集成/明伦汇编/官常典/第735卷 > 赵忠
## 钦定古今图书集成/明伦汇编/官常典/第735卷 > 赵忠

按《新河县志》：“忠洪武七年佥充前仪卫司校尉。二十
三年征以都山战胜。二十四年，复征宁夏驴驹河、黑
松林。三十二年，为奸臣等变法为乱，调兵征讨。忠随
驾攻克遵化，又克雄县、鄚州，攻围真定，接应永平。十
月克大宁。十一月郑村坝大战全胜。十二月取广昌。
三十三年取蔚州，攻围大同。四月白沟河大战全胜。”
五月，攻围济南。九月，升小旗。十月，攻克沧州。十一月，
哨南馆陶，升典仗。三十四年，夹河大战，全胜。闰三月，
槁城大战，全胜。四月，德州摆长围兵败，死之。至永乐
十年，追封“武略将军”，锦衣卫中所副千户，镇抚司带
俸。正统七年，与世袭赵英、赵本宗承之。